اویان نیوزا اؤزل: آذربایجان مدنی فعالی عبدالله صدوقی(گونتای) تبریزده توتوقلاندی.
اویان نیوزون خبر قایناقلاریندان آلدیقی خبره گؤره، بازار ائرته سی گونو ۲۳ اردیبهشت ۱۳۹۲ آذربایجان مدنی فعالی عبدالله صدوقی(گونتای) تبریزده توتوقلاندی. ایطیلاعات مامورلاری بو آذربایجان مدنی فعالین شخصی ائوینه گئده رک توتوقلاییبیلار.
بو مدنی فعالین توتوقلانما سببی و ساخلانیلان یئری هله لیک بللی دییل
دئییلمه لیدیر کی عبدالله صدوقی(گونتای) بوندان قاباقدا بیر نئچه سفر کیملیک دَیه رلری فعالییت لری اوچون مامورلار طرفیندن توتوقلانیب و سورقو سوالا چکیلیبدیر. خاطیرلاتیلمالیدیر کی عبدالله صدوقی ۲۹ آذربایجان فعالی ایله بیرلیکده ۲ شهریور ۱۳۹۰ تبریزین قوم تپه محله سینده ده توتوقلانمیشدی.
اویان نیوزو قایناق گؤستره رک بو خبر پایلاشیمیندا بیر معذرت یوخدور
pes_Arab azb_Arab azb_Arab azb_Arab azb_Arab